# Noruega

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **Reino de NoruegaKongeriket Norge (bokmal) Kongeriket Noreg (nynorsk)* |
|

|  |  |
| --- | --- |
|  |  |
| (En detalle) | (En detalle) |

 |
| Lema nacional: "Alt for Norge" |
| Himno nacional: *Ja, vi elsker dette landet*  |
| Situación de Noruega |
| **Capital**  • **Población** | Oslo 666.759 (2017) |
| **Mayor ciudat** |  |
| **Idiomas oficials** | Noruego (nynorsk y bokmal) y sami |
| **Forma de gubiernoRei Primer ministro** | Monarquía Harald V Jonas Gahr Støre |
| **Independencia- Declarata - Reconoixita** | de Suecia 7 de chunio de 1905 26 d'octubre de 1905 |
| **Superficie**  • **Total**  • **% auguaMugas** | Posición 61º 385.207 km² 5.2% 2.542 km |
| **Población**  • **Total** (2026)  • **Densidat** | Posición 120º 5.627.400 14,61 hab/km² |
| **PIB (PPA)**  • **Total (2013)**  • **PIB per capita** | Posición 46º $ 282.174 millons $ 55.398 |
| **Moneda** | Corona noruega `(NOK)` |
| **Chentilicio** | Noruego/a |
| **Zona horaria**  • **en Verano** | UTC+1 UTC+2 |
| **Dominio d'Internet** | .no |
| **Codigo telefonico** | `+47` |
| **Prefixo radiofonico** | `3YA-3YZ` |
| **Codigo ISO** | 578 / NOR / NO |
| Miembro de: EFTA, CBSS, OTAN, ONU, OCDE, OSCE |
|  |

O **Reino de Noruega** u **Noruega** (en bokmal *Kongeriket Norge*, en nynorsk *Kongeriket Noreg*), ye un país d'Europa, situato a lo norte d'a peninsula escandinava. Muga con Suecia, Rusia y Finlandia.

## Toponimia

Se crei que o toponimo se puet interpretar dende o norrén antigo y significaría "a ruta d'o norte". A forma *Noruega* ya se puet leyer en aragonés en o "Libro d'el Trasoro":

Estas e muytas otras tierras e islas son de alla Bretanya e ultra la tierra de **Noruega**; mas la isla de Cile es la çaguera, qui es en el fondon al cabo de septentrión que esta, cuando el sol es en el signo de Cançer, en los grandes días, la nueyt es asi chica que ella semella atraspassar como ha no res. E el yujerno cuando el sol entra en Capitornj en las grandes nueytes, el dia es asi muy chica que ellos no han njngunt spacio entre leuant e ponjent del sol. Et vltra alen es la mar congelada e tenyent, en do ella no ha njngun departimjento de leuant e de ponyent, segunt el conto dize alla do el faula del curso del sol. Encara yes la isla de Vndas, do los omnes que alla habitan no han ansia e ellos biuen de pexes e de leyt. Encara y son las islas Orcadas, en do no abita njnguna gent. Mas aqui se calla el conto de faular de Europa, que fina en Spanya, e dira de la .iij-ª partida, esta yes Africa.
En atra part d'o mesmo libro parlan de *Norue* como una tierra a continación d'Armagh, de Dublín y de Caiseal que bel autor ha interpretau como Noruega:

Apres el la Yrlanda, do es el arçobispado d'Armachia e de **Diotelio** e de Caselas e tuenj, con .xxxvj. ujspados. Apres es la tierra de **Norue** en do ha .vij. arcebispados con todos .x. bispados. Et sabet que en toda la mas grant partida de esta ysla, e espeçialment en Yrlanda, no ha njngunt serpient; e por esto dizen los mas que qui leuas de las piedras o de la tierra de Irlanda en otra tierra do son las sirpientes que njnguna nondy poria aturar.
## Clima

O clima costero de Noruega ye excepcionalment suau en comparanza con arias en latituz semellants en atras partes d'o mundo, con a Corrient d'o Golfo pasando dreitament frent a las arias d'o norte d'a costa atlantica, calentando de contino a rechión en l'hibierno.

A causa de l'alta latitut de Noruega, i hai grans variacions estacionals d'a luz d'o día. Dende finals de mayo dica finals de chulio, o sol nunca baixa d'o tot debaixo de l'horizont en as arias a o norte d'o cerclo polar arctico —d'astí a descripción de Noruega como a «Tierra d'o Sol de medyanueit»—, y a resta d'o país experimenta un maximo de 20 horas de luz por diya. Por contra, dende zaguerías de noviembre dica zaguerías de chinero, o sol nunca s'eleva por alto de l'horizont en o norte, y as horas de luz son muit curtas en a resta d'o país.

A temperatura meya mensual de chinero oscila entre os -17 ℃ en Finnmarksvidda y os +3 ℃ en as zonas costeras exteriors de Sørlandet y Vestlandet. En chulio, a temperatura meya vareya de 17 ℃ arredol d'o fiordo d'Oslo a 0 ℃ en as tucas mas granizas de Jotunheimen.

A temperatura mas alta medida en Noruega ye 35,6 ℃ en Nesbyen, y a temperatura mas baixa ye -51,4 ℃ en Karasjok. A temperatura meya mensual mas alta se midió en Oslo en chulio de 1901 y aconsiguió os 22,7 ℃, mientres que a temperatura meya mensual mas baixa se rechistró en Karasjok en febrero de 1966 con -27,1 ℃.

## Organización politico-administrativa

### Rechions

Noruega se divide en 15 condaus clamaus *fylke*.

Condaus (fylke) 2024

| # | Condaus 2024 | Capital | Población 2024 | Aria (km²) |
| --- | --- | --- | --- | --- |
| 3 |  Oslo | Oslo | 717,710 | 454 |
| 11 |  Rogaland | Stavanger | 499,417 | 9,377 |
| 15 |  Møre og Romsdal | Molde | 270,624 | 14,356 |
| 18 |  Nordland | Bodø | 243,081 | 38,155 |
| 31 |  Østfold | Sarpsborg | 312,152 | 4,004 |
| 32 |  Akershus | Oslo | 728,803 | 5,894 |
| 33 |  Buskerud | Drammen | 269,819 | 14,694 |
| 34 |  Innlandet | Hamar | 376,304 | 52,072 |
| 39 |  Vestfold | Tønsberg | 256,432 | 2,168 |
| 40 |  Telemark | Skien | 177,093 | 15,298 |
| 42 |  Agder | Kristiansand | 319,850 | 16,434 |
| 46 |  Vestland | Bergen | 651,299 | 33,871 |
| 50 |  Trøndelag | Steinkjer | 482,956 | 42,202 |
| 55 |  Troms | Tromsø | 169,610 | 25,863 |
| 56 |  Finnmark | Vadsø | 75,053 | 48,631 |

### Diez ciudaz mas importants

As diez ciudaz mas importants son:

| Puesto | Nombre | Población en 2017 |
| --- | --- | --- |
| 1 | Oslo | 1,000,467 |
| 2 | Bergen | 255,464 |
| 3 | Stavanger / Sandnes | 222,697 |
| 4 | Trondheim | 183,378 |
| 5 | Drammen | 117,510 |
| 6 | Fredrikstad / Sarpsborg | 112,464 |
| 7 | Skien / Porsgrunn | 93,065 |
| 8 | Kristiansand | 63,441 |
| 9 | Ålesund | 52,625 |
| 10 | Tønsberg | 51,887 |

## Cheografía humana y sociedat

### Demografía

A demografía de Noruega comprende una población de 5.137.679 habitants (a l'1 de chulio de 2014), chicota en termins absolutos y relativos: ocupa o 118º puesto entre os países por grandaria de población y o 209º entre os países por densidat demografica).
Por causas climatolochicas y por a particular configuración orografica d'o país, as mayors densidaz demograficas se dan en a costa y a o sud d'o territorio, an as condicions ambientals son mas benignas pa o habitat humano.

Arredol d'o 40% d'a población noruega s'ubica arredol d'Oslo, mientres vastas zonas d'o país no son habitables. A densidat meya ye de tasament 15,5 hab/km², una d'as mas baixas d'o continent europeu (solament superando a Islandia).

Evolución demografica| Anyo | Habitants |
| --- | --- |
| 1 | 100,000 |
| 1000 | 450,000 |
| 1500 | 250,000 |
| 1665 | 440,000 |
| 1769 | 723,618 |
| 1801 | 883,603 |
| 1855 | 1,490,047 |
| 1900 | 2,242,995 |
| 1950 | 3,280,296 |
| 2000 | 4,478,497 |
| 2019 | 5,328,212 |

### Gastronomía

A cocina noruega en a suya forma tradicional se basa prencipalment en as materias primas disponibles en Noruega y as suyas montanyas, naturaleza y costa. Se diferencia en muitos aspectos d'a cocina continental por o mayor enfasis en a cazata y o pescau. Muitos d'os platos tradicionals son o resultau de l'uso de materials conservaus, necesarios por os largos hibiernos.
birollas tipicas son:

* Lapskaus - estofau feito con carne picada, salchichas u cualsiquier carne, fueras d'a carne de cochín fresca.
* Fårikål - estofau de cordero: o plato nacional de Noruega.
* Stekte pølser – salchichas fritas.
* Pinnekjøtt ye un plato prencipal pa la cena feito de costiellas de cordero. Iste plato s'asocia en gran medida con a celebración d'o Nadal.
* Sodd ye una birolla tradicional noruega semellant a una sopa con cordero y mondonguillas. Por lo cheneral, tamién s'incluyen verduras como trunfas u azanorias.

## Esporte

* Noruega en os Chuegos Olimpicos.

Os esportes mes populars en Noruega son os esportes d'hibierno, o fútbol y o balonmán.
Noruega partecipa en os Chuegos Olimpicos de verano dende París 1900 y en os Chuegos Olimpicos d'hibierno dende a primera edición en 1924.

L'atletismo ye también muit popular y destaca actualment Andreas Thorkildsen, dos vegatas campión olimpico y d'Europa, amás d'una vegata campión d'o mundo, en lanzamiento de chavelina. D'antis mas destacaron en a prebas de larga distancia Ingrid Kristiansen y Grete Waitz y en o meyo fundo Vebjørn Rodal, qui estió campión olimpico en Atlanta 1996 en os 800 metros lisos.

## Se veiga tamién

* Lista de primers ministros de Noruega.
* Lista de reis de Noruega.

## Referencias

|  |
| --- |
| **Estaus d'Europa** |
| Abkhasia3 | Albania | Alemanya | Andorra | Armenia2 | Austria | Azerbaichán1 | Belarrusia | Belchica | Bosnia y Herzegovina | Bulgaria | Cazaquistán1 | Croacia | Cheorchia1 | Chipre2 | Chipre d'o Norte2, 3 | Chequia | Dinamarca | Eslovaquia | Eslovenia | Espanya1 | Estonia | Finlandia | Francia1 | Grecia | Hongría | Islandia | Irlanda | Italia1 | Kosovo3 | Letonia | Liechtenstein | Lituania | Luxemburgo | Macedonya d'o Norte | Malta | Moldavia | Mónegue | Montenegro | Noruega | Osetia d'o Sud3 | Países Baixos | Polonia | Portugal | Reino Uniu | Rumanía | Rusia1 | San Marino | Serbia | Suecia | Suiza | Transnistria3 | Turquía1 | Ucraína | Vaticano |
| **Dependencias**: Åland | Akrotiri y Dhekelia | Chibraltar | Guernési | Isla de Man | Islas Feroe | Jèrri | Svalbard |
| 1 Parti d'o suyo territorio ye difuera d'Europa. 2 Se troba en Asia, pero tien relacions historico-culturals con Europa. 3 Parcialment reconoixiu. |